Public procurement notice: Contract Award Notice
Published: 2025-10-15
Buyer: Εθνικός Οργανισμός Πιστοποίησης Προσόντων & Επαγγελματικού Προσανατολισμού
Country: GR
Region: EL301
Contract type: Services
Procedure: Open procedure
CPV classification: 72000000 | 72212000: Platform-specific software programming services
Estimated value: 6871608.8 EUR
Award criteria: price, quality
EU fund: eu-funds

Technical requirements: Το εν λόγω έργο θα καταστήσει δυνατή την ψηφιοποίηση και πληροφοριακή αναβάθμιση του Εθνικού Οργανισμού Πιστοποίησης Προσόντων και Επαγγελματικού Προσανατολισμού (ΕΟΠΠΕΠ), ενός Οργανισμού που τα τελευταία χρόνια έχει αναδειχθεί σε κεντρικό πυλώνα της μεταρρύθμισης στην επαγγελματική εκπαίδευση και κατάρτιση και δια βίου μάθηση που υλοποιεί το Υπουργείο Παιδείας. Κεντρική στόχευση του ΕΟΠΠΕΠ είναι η στενότερη σύνδεση της εκπαίδευσης και κατάρτισης με τις ανάγκες της αγοράς εργασίας, η αναβάθμιση των επαγγελματικών προσόντων του εργατικού δυναμικού, η ενδυνάμωση των προοπτικών απασχόλησής του και η ενίσχυση της κοινωνικής συνοχής, με στόχο τη δημιουργία μιας οικονομίας περισσότερο ανταγωνιστικής και μιας κοινωνίας περισσότερο συνεκτικής, με κοινό προσανατολισμό την επένδυση στον ενεργό πολίτη στο πλαίσιο της σύγχρονης κοινωνίας και της οικονομίας της γνώσης.
Ο ανάδοχος θα παράσχει τις υπηρεσίες του στην έδρα του, αλλά και σε όποιον άλλο χώρο απαιτηθεί για τις ανάγκες του έργου, κατόπιν υποδείξεως από την αναθέτουσα αρχή.
Ακριβείς πληροφορίες σχετικά με την (τις) προθεσμία(-ες) για την υποβολή προσφυγών: Κάθε ενδιαφερόμενος, ο οποίος έχει ή είχε συμφέρον να του ανατεθεί η συγκεκριμένη δημόσια σύμβαση και έχει υποστεί ή ενδέχεται να υποστεί ζημία από εκτελεστή πράξη ή παράλειψη της αναθέτουσας αρχής κατά παράβαση της ευρωπαϊκής ενωσιακής ή εσωτερικής νομοθεσίας στον τομέα των δημοσίων συμβάσεων, έχει δικαίωμα να προσφύγει στην Ενιαία Αρχή Δημοσίων Συμβάσεων, σύμφωνα με τα ειδικότερα οριζόμενα στα άρθρα 345 επ. ν. 4412/2016 και 1 επ. π.δ. 39/2017, στρεφόμενος με προδικαστική προσφυγή, κατά πράξης ή παράλειψης της αναθέτουσας αρχής, προσδιορίζοντας ειδικώς τις νομικές και πραγματικές αιτιάσεις που δικαιολογούν το αίτημά του . Σε περίπτωση προσφυγής κατά πράξης της αναθέτουσας αρχής, η προθεσμία για την άσκηση της προδικαστικής προσφυγής είναι :(α) δέκα (10) ημέρες από την κοινοποίηση της προσβαλλόμενης πράξης στον ενδιαφερόμενο οικονομικό φορέα αν η πράξη κοινοποιήθηκε με ηλεκτρονικά μέσα ή τηλεομοιοτυπία ή (β) δεκαπέντε (15) ημέρες από την κοινοποίηση της προσβαλλόμενης πράξης σε αυτόν αν χρησιμοποιήθηκαν άλλα μέσα επικοινωνίας, άλλως (γ) δέκα (10) ημέρες από την πλήρη, πραγματική ή τεκμαιρόμενη, γνώση της πράξης που βλάπτει τα συμφέροντα του ενδιαφερόμενου οικονομικού φορέα. Ειδικά για την άσκηση προσφυγής κατά προκήρυξης, η πλήρης γνώση αυτής τεκμαίρεται μετά την πάροδο δεκαπέντε (15) ημερών από τη δημοσίευση στο ΚΗΜΔΗΣ. Σε περίπτωση παράλειψης που αποδίδεται στην αναθέτουσα αρχή, η προθεσμία για την άσκηση της προδικαστικής προσφυγής είναι δεκαπέντε (15) ημέρες από την επομένη της συντέλεσης της προσβαλλόμενης παράλειψης . Οι προθεσμίες ως προς την υποβολή των προδικαστικών προσφυγών και των παρεμβάσεων αρχίζουν την επομένη της ημέρας της προαναφερθείσας κατά περίπτωση κοινοποίησης ή γνώσης και λήγουν όταν περάσει ολόκληρη η τελευταία ημέρα και ώρα 23:59:59 και, αν αυτή είναι εξαιρετέα ή Σάββατο, όταν περάσει ολόκληρη ηεπομένη εργάσιμη ημέρα και ώρα 23:59:59. Η προδικαστική προσφυγή συντάσσεται υποχρεωτικά με τη χρήση του τυποποιημένου εντύπου του Παραρτήματος Ι του π.δ/τος 39/2017 και κατατίθεται ηλεκτρονικά μέσω της λειτουργικότητας «Επικοινωνία» στην ηλεκτρονική περιοχή του συγκεκριμένου διαγωνισμού, επιλέγοντας την ένδειξη «Προδικαστική Προσφυγή» σύμφωνα με το άρθρο 18 της Κ.Υ.Α. Προμήθειες και Υπηρεσίες. Για το παραδεκτό της άσκησης της προδικαστικής προσφυγής κατατίθεται παράβολο από τον προσφεύγοντα υπέρ του Ελληνικού Δημοσίου, σύμφωνα με όσα ορίζονται στο άρθρο 363 Ν. 4412/2016 . Η επιστροφή του παραβόλου στον προσφεύγοντα γίνεται: α) σε περίπτωση ολικής ή μερικής αποδοχής της προσφυγής του, β) όταν η αναθέτουσα αρχή ανακαλεί την προσβαλλόμενη πράξη ή προβαίνει στην οφειλόμενη ενέργεια πριν από την έκδοση της απόφασης της Ενιαίας Αρχής Δημοσίων Συμβάσεων επί της προσφυγής, γ) σε περίπτωση παραίτησης του προσφεύγοντα από την προσφυγή του έως και δέκα (10) ημέρες από την κατάθεση της προσφυγής. Η προθεσμία για την άσκηση της προδικαστικής προσφυγής και η άσκησή της κωλύουν τη σύναψη της σύμβασης επί ποινή ακυρότητας, η οποία διαπιστώνεται με απόφαση της Ενιαίας Αρχής Δημοσίων Συμβάσεων μετά από άσκηση προδικαστικής προσφυγής, σύμφωνα με το άρθρο 368 του ν. 4412/2016 και 20 π.δ. 39/2017. Όμως, μόνη η άσκηση της προδικαστικής προσφυγής δεν κωλύει την πρόοδο της διαγωνιστικής διαδικασίας, υπό την επιφύλαξη χορήγησης από το Κλιμάκιο προσωρινής προστασίας σύμφωνα με το άρθρο 366 παρ. 1-2 ν. 4412/2016 και 15 παρ. 1-4 π.δ. 39/2017.
Ο τρόπος συλλογής, ταξινόμησης και επεξεργασίας πληροφοριών και τα εργαλεία συνεργασίας προσωπικού (collaboration tools) που αξιοποιεί ο ΕΟΠΠΕΠ, όπως και οι ψηφιακές υπηρεσίες που παρέχει επηρεάζουν σε μεγάλο βαθμό την αποδοτικότητα του οργανισμού στη νέα ψηφιακή εποχή. Προκύπτει, λοιπόν, η επιτακτική ανάγκη υιοθέτησης οριζόντιας και ενοποιημένης ηλεκτρονικής διακυβέρνησης, διαχείρισης των δεδομένων των συναλλασσόμενων φυσικών και νομικών προσώπων, επέκτασης και αναβάθμισης των υποδομών και αυτοματοποίησης των σχετικών διαδικασιών εσωτερικής λειτουργίας με απώτερο σκοπό να βελτιωθεί ο βαθμός πληροφοριακής ωριμότητας του ΕΟΠΠΕΠ στο επίπεδο της πλήρους ψηφιακής εργασίας εντός του οργανισμού καθώς και πλήρως ψηφιακών συναλλαγών με πολίτες και επιχειρήσεις. Αντικείμενο του έργου της νέας σύμβασης θα είναι η λειτουργική επέκταση της υπάρχουσας υποδομής διαχείρισης δεδομένων, εγγράφων και αυτοματοποίησης διαδικασιών, η ενοποίηση των υφιστάμενων πληροφορικών υποδομών, η δυνατότητα μελλοντικής ενσωμάτωσης άλλων λογισμικών διαχείρισης έργων του (πχ περιγραμμάτων / προγραμμάτων / πιστοποίησης αποφοίτων ΚΔΒΜ / άλλο) και η αξιοποίηση βέλτιστων πρακτικών και μεθοδολογιών ηλεκτρονικής διακυβέρνησης ενιαία και οριζόντια σε όλες τις υπηρεσίες του ΕΟΠΠΕΠ. ΠΑΡΑΔΟΤΕΑ ΑΝΑ ΦΑΣΗ; ΦΑΣΗ 1: Μελέτη Εφαρμογής Π1.1: Σχέδιο Διαχείρισης της Ποιότητας του Έργου(ΣΔΠΕ) Π1.2: Οριστικοποιημένο Τεύχος Ανάλυσης Απαιτήσεων Π1.3: Λειτουργικός σχεδιασμός Αρχιτεκτονικής Λύσης Π1.4: Μελέτη Εγκατάστασης του συστήματος στο RE-Cloud Π1.5: Σχέδιο Εκπαίδευσης Κεντρικών Διαχειριστών Συστήματος και Χρηστών ΦΑΣΗ 2: Ανάπτυξη συστήματος Π2.1: Πληροφοριακό σύστημα Π2.2: Τεκμηρίωση Π2.3: Εγχειρίδια Π2.4 Άδειες λογισμικού ΦΑΣΗ 3 : Μετάπτωση δεδομένων Π3.1: Αναλυτική αναφορά εργασιών μετάπτωσης ΦΑΣΗ 4: Εγκατάσταση στο RE-Cloud Π4.1: Ενοποίηση στην Υποδομή Π4.2: Εφαρμογή Πρωτοκόλλων Επικοινωνίας Π4.3: Διαχείριση Απαιτήσεων Λειτουργίας και Ενέργειας Π4.4: Εφαρμογή Πρωτοκόλλων Ασφάλειας Δεδομένων & Συστημάτων Π4.5: Σειρά Εγχειριδίων Τεκμηρίωσης Εγκατάστασης (λειτουργικής & υποστηρικτικής) Π4.6: Επικαιροποιημένα Σενάρια Ελέγχου (για την εγκατάσταση των εφαρμογών) Π4.7: Έκθεση Εφαρμογής Αντιμέτρων Ασφαλείας ΦΑΣΗ 5: Εκπαίδευση: Π5.1: Οριστικοποιημένο Σχέδιο εκπαίδευσης Κεντρικών Διαχειριστών Συστήματος και Χρηστών, Π5.2: Υλικό Εκπαίδευσης και Τεκμηρίωσης, Π5.3: Διεξαγωγή Σεμιναρίων εκπαίδευσης στελεχών Φορέα, Π5.4: Αναφορά αξιολόγησης αποτελεσμάτων εκπαίδευσης Π5.5: Σύστημα Ασύγχρονης Τηλεκπαίδευσης ΦΑΣΗ 6: Πιλοτική λειτουργία Π6.1: Εξουσιοδότηση Χρηστών Π6.2: Πιλοτική Λειτουργία Π6.3: Αυτοματοποιημένες Δοκιμές Φόρτου Π6.4: Αποτελέσματα δοκιμών ελέγχου (Π6.2 και Π6.3) Π6.5 Επικαιροποιημένα Σενάρια Ελέγχου ΦΑΣΗ 7: Δοκιμαστική Λειτουργία Π7.1: Υπηρεσίες υποστήριξης της Δοκιμαστικής Λειτουργίας (HelpDesk, Επιτόπια Υποστήριξη) Π7.2: Σύστημα σε συνθήκες πλήρους επιχειρησιακής λειτουργίας, έτοιμο προς Οριστική Παραλαβή από την Αναθέτουσα Αρχή Π7.3: Εγχειρίδια χρήσης του συστήματος Π7.4: Επικαιροποιημένη Σειρά Εγχειριδίων Τεκμηρίωσης Εγκατάστασης (λειτουργικής & υποστηρικτικής) Π7.5: Επικαιροποιημένη Σειρά Εγχειριδίων Τεκμηρίωσης της Αρχιτεκτονικής, της Λειτουργίας και της Παραμετροποίησης του ΟΠΣ και των Εφαρμογών του (για τον τεχνικό διαχειριστή – system administrator) Π7.6: Επικαιροποιημένο Εγχειρίδιο Υλοποίησης Εφαρμογής (για τον προγραμματιστή – σχήματα βάσεων, documentation κ.λπ.) Π7.7: Επικαιροποιημένος Πηγαίος κώδικας με υλικό τεκμηρίωσης και διάθεση άδειας για χρήση από το φορέα λειτουργίας Π7.8: Τεύχος αποτελεσμάτων Δοκιμαστικής Λειτουργίας Π7.9 Επικαιροποιημένα Σενάρια Ελέγχου Λογισμικού


Winner: PROFILE ΑΝΩΝΥΜΟΣ ΕΜΠΟΡΙΚΗ ΚΑΙ ΒΙΟΜΗΧΑΝΙΚΗ ΕΤΑΙΡΕΙΑ ΠΛΗΡΟΦΟΡΙΚΗΣ, δ.τ. "Profile Systems & Software Α.Ε."
Award value: 6871608.8
Number of bids: 1